Komisijos reglamentas (EB) Nr. 230/2004
2004 m. vasario 10 d.
iš dalies pakeičiantis Reglamentą (EB) Nr. 1972/2003 dėl prekybai žemės ūkio produktais skirtų pereinamojo laikotarpio priemonių, kurios turi būti patvirtintos dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmąją pastraipą,
kadangi:
(1) Komisijos reglamento (EB) Nr. 1972/2003 [1] 4 straipsnio 4 dalyje numatyta, kad naujos valstybės narės nedelsdamos atlieka 2004 m. gegužės 1 d. turimų atsargų aprašą, kad būtų užtikrinta, jog atsargų pertekliaus turėtojams nustatytinas mokestis būtų taikomas teisingai. Kad būtų lengviau parengti aprašą, kuris apima daug žemės ūkio ir I priede neišvardytų produktų, bei veiksmingai įveikti galimą riziką, naujos valstybės narės gali naudoti rizikos analizės sistemą atsargų pertekliaus turėtojams nustatyti,
(2) Būtina užkirsti kelią prekėms, už kurias sumokama eksporto grąžinamoji išmoka, taikyti intervencines priemones ar pagalba, nustatyta 1999 m. gegužės 17 d. Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo [2] II ir III skyrių I antraštinėje dalyje.
(3) Dėl to reikėtų iš dalies pakeisti Reglamentą (EB) Nr. 1972/2003.
(4) šiame reglamente numatytos priemonės atitinka visų atitinkamų vadybos komitetų pareikštas nuomones,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1972/2003 iš dalies keičiamas taip:
1. 4 straipsnis iš dalies keičiamas taip:
a) 4 dalis pakeičiama taip:
"4. Siekiant užtikrinti, kad 1 dalyje minimas mokestis būtų taikomas teisingai, naujosios valstybės narės nedelsdamos sudaro 2004 m. gegužės 1 d. turimų atsargų aprašą. Šiuo tikslu jos gali naudoti sistemą, skirtą atsargų pertekliaus turėtojams nustatyti, pagrįstą rizikos analize, deramai atsižvelgiant pirmiausia į šiuos kriterijus:
- turėtojo veiklos rūšis,
- saugyklų talpą,
- veiklos mastą.
Naujosios valstybės narės ne vėliau kaip iki 2004 m. spalio 31 d. praneša Komisijai apie produktų atsargų pertekliaus kiekį, išskyrus tuos kiekius, kurie priklauso 5 straipsnyje minimoms viešosioms atsargoms.";
b) 5 dalies antrojoje, trečiojoje, šeštojoje, devintojoje ir dešimtojoje įtraukose "200940" pakeičiama "200941 ir 200949";
2. 8 straipsnio pavadinimas "Įrodymas apie grąžinamųjų išmokų/gamybos grąžinamosios išmokos nemokėjimą" pakeičiamas "Įrodymas apie grąžinamųjų išmokų nemokėjimą";
3. 9 straipsnio antrasis sakinys pakeičiamas "Už produktą, už kurį mokama eksporto grąžinamoji išmoka, nėra mokama gamybos grąžinamoji išmoka, jei jis naudojamas gaminti produktus, minimus Komisijos reglamento (EB) Nr. 1722/93(49) I priede arba Komisijos reglamento (EB) Nr. 1265/2001 I priede, nei jam taikoma kokia nors intervencinė priemonė arba pagalba, kaip nustatyta Reglamento (EB) Nr. 1255/1999 II ir III skyrių I antraštinėje dalyje."
2 straipsnis
Tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą sutartis, šis reglamentas įsigalioja jos įsigaliojimo dieną.
Jis taikomas iki 2007 m. balandžio 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 10 d.